b'\n_START_ARTICLE_\nKri\xc5\xbearka razreda Oasis\n_START_PARAGRAPH_\nKri\xc5\xbearka razreda Oasis (prej Projekt Genesis)) je razred treh kri\xc5\xbearskih ladij, ki so najve\xc4\x8dje potni\xc5\xa1ke ladje na svetu. Dve sta \xc5\xbee zgrajeni Oasis of the Seas (2009) in Allure of the Seas (2010)Z ladjami operira kri\xc5\xbearska dru\xc5\xbeba Royal Caribbean._NEWLINE_Ladji je zgradilo podjetje STX Europe (prej Aker Yards) v finski ladjedelnici Turku. Ladje razreda Oasis so precej ve\xc4\x8dje od prej najve\xc4\x8djih ladij razreda Freedom. \xc5\xa0ir\xc5\xa1e so za 8,5 metrov, GT tona\xc5\xbea je 45% ve\xc4\x8dja in sicer 225.282 in lahko preva\xc5\xbeajo 5400 potnikov. Izpodriv ladje je okrog 100.000 ton, primerljivo s superletalonosilko razreda Nimitz._NEWLINE_Pri na\xc4\x8drtovanju so izbrali \xc5\xa1irok trup za stabilnost, namesto velikega ugreza. Ugrez je okrog 9 metrov, relativo majhen v primerjavi z vi\xc5\xa1ino ladje. _NEWLINE_Mo\xc4\x8d za pogon ladje in generiranje elektrike zagotavlja \xc5\xa1est srednjehitrostnih dizel motorjev: Trije 16-valjni W\xc3\xa4rtsil\xc3\xa4 16V46D, 18860 kW (25290 KM) vsak in trije podobni 12-valjni  W\xc3\xa4rtsil\xc3\xa4 12V46D  13860 kW  (18590 KM) vsak. Poraba goriva pri polni mo\xc4\x8di je 5210 litrov za en 16-valjni motor in 3910 litrov za 12-valjni motor. Skupna mo\xc4\x8d je 97020 kW (130.110 KM). Mehansko mo\xc4\x8d motorjev pretvorijo elektri\xc4\x8dni generatorji, ki poganjajo elektri\xc4\x8dne sisteme na ladji in tri pogonske Azipode z mo\xc4\x8djo  20.000-kW (26.800 KM) vsak. Ker se azipodi lahko gibajo ni potrebno smerno krmilo. V pristani\xc5\xa1\xc4\x8dih jim pomagajo \xc5\xa1tirje stranski potisniki 5500-kW (7.380 KM) vsak. Na ladji je 18 re\xc5\xa1evalnih \xc4\x8dolnov s kapaciteto 370 vsak, skupaj za 6.660 ljudi.'